Termékek és szolgáltatások 2011-ben (zárójelben a 2010-es adat)

1. A 2003–2008-as közegészségügyi program keretében a 2005., 2006., 2007., 2008. és 2009. években odaítélt támogatások monitorozása; sikeresen lezárt tárgyalások a 2009-es ajánlattételi felhívások eredményeként odaítélendő támogatások tekintetében, ideértve a „Konferenciák”, „Működési támogatások” és „Közös fellépések” projekteket, valamint a 2011. évi ajánlattételi felhívások irányítása. A 2007–2013-as fogyasztóvédelmi programhoz tartozó 2008-as ajánlattételi felhívások és pályázatok keretében odaítélt támogatások és szerződések véglegesítése, valamint projektek támogatása az élelmiszer-biztonsági képzésre vonatkozó intézkedések keretében meghirdetett 2007., 2008. és 2009. évi pályázatok keretében. 2.1. A közegészségügyi program munkaterve — A közegészségügyi program 2011. évi ajánlattételi felhívásainak lebonyolítása. 173 pályázat érkezett be. Ebből 115 projektekre, 10 közös fellépésekre, 25 működési támogatásra és 27 konferenciákra vonatkozott. — A nemzetközi szervezetekkel kötött szerződések végrehajtása, ideértve az Egészség- és Fogyasztóügyi Főigazgatóság (DG SANCO) által az Ügynökségnek átadott projektek lebonyolítását. — A közegészségügyi program 2010. évi munkatervében szereplő pályázatok kiírása és a szerződések megkötése. Az Egészség- és Fogyasztóügyi Főigazgatóság megbízásából az Ügynökség kilenc pályázati felhívást tett közzé. — A 2012-es pályázati felhívások közzététele: A 2011-es pályázati felhívások mellett (lásd fent) az EAHC az EU Hivatalos Lapjában 2011. december 8-án közzétett 2012-es munkaterve értelmében a 2012-es pályázati felhívásokat is közzétette. — Hozzájárulás a DG SANCO szakpolitikai céljainak megvalósításához: Az új közegészségügyi programra (PHP3) vonatkozó javaslat hatásvizsgálatának elkészítése; az EAHC egy sor „testre szabott esettanulmányt” készített olyan egyes intézkedésekről vagy programterületekről, amelyek jelentősen hozzájárultak a második PHP céljainak eléréséhez. Az Ügynökség egy új beszámolási sablont is kidolgozott azzal a céllal, hogy a SANCO-nál dolgozó kollégák jobban fel tudják mérni a PHP1/PHP2 keretében finanszírozott intézkedések hatásait és azok jelentőségét a szakpolitikai döntéshozatalban. A sablont 2011 decemberében egy 10 zárójelentésből álló mintán tesztelték, ezt a rákövetkező felülvizsgálat validálta, és a sablon 2012-vel használatba kerül. 2.2. A fogyasztóvédelmi program munkaterve — Ajánlattételi felhívások. Az Ügynökség 2011-ben 7 ajánlattételi felhívást tett közzé. — Tisztviselői csereprogram (az általános termékbiztonság és a központi termékosztályozás területén). A tisztviselők csereprogramjához kapcsolódó felhívások keretében az Ügynökség 20 támogatást ítélt oda, amelyek több tagállam fogyasztóvédelmi jogszabály-alkalmazásért felelős tisztviselői számára tették lehetővé, hogy megosszák egymással az általános termékbiztonságról szóló 2001. december 3-i 2001/95/EK európai parlamenti és tanácsi irányelv, illetve a fogyasztóvédelmi együttműködésről szóló 2004. október 27-i 2006/2004/EK európai parlamenti és tanácsi rendelet végrehajtásával kapcsolatos tapasztalataikat és ismereteiket. 2011-ben valamivel több pályázatot nyújtottak be, mint 2010-ben (2010-ben 22 pályázat, 2011-ben 24 pályázat). — Közös fellépések (általános termékbiztonság/központi termékosztályozás). Az Ügynökség támogatott egy olyan projektet, amely a követendő példák tagállamok közötti megosztása és megvalósítása révén hivatott előmozdítani a határokon átnyúló együttműködést és növelni a fogyasztói termékek biztonságát. A termékspecifikus tevékenységek magukba foglalták a következő termékek piacainak felügyeletét: gyermekek számára vonzó élelmiszer-utánzatok, gyermekek számára készült jelmezek, lézer mutatópálcák, létrák, valamint láthatósági öltözékek és kiegészítők. — Működési támogatások európai fogyasztóvédelmi szervezeteknek. Az európai fogyasztóvédelmi szervezeteket és a szabványosítási eljárásban résztvevő fogyasztóvédelmi szervezeteket érintő pályázat keretében az Ügynökség partnerségi támogatási megállapodásokat kötött az Európai Fogyasztók Szervezetével (BEUC) és az ANEC-kel (Európai Szövetség a Fogyasztók Képviseletének Összehangolására a Szabványosításban). — Európai fogyasztóvédelmi központok hálózata (ECC-Net). Az ECC-Net célja, hogy tájékoztatást nyújtson a fogyasztóknak a határokon átnyúló vásárlásról kapcsolatos problémákról és kezelje a fogyasztói panaszokat és vitákat. 2010-ben az ECC-Net több mint 71 000 üggyel foglalkozott Ez azt jelenti, hogy 2009-hez viszonyítva 15 %-kal nőtt a fogyasztóvédelmi ügyek száma. Az Ügynökség 2011-ben pályázati felhívást hirdetett az európai fogyasztóvédelmi központoknak nyújtott pénzügyi hozzájárulást illetően. Ez 29 támogatási szerződés megkötését eredményezte. Tekintve a hálózat ismertségének növekedését az európai fogyasztók körében, az Ügynökség tanulmányozni kezdte, hogyan lehetne jobbá és vonzóbbá tenni az egyes tagországi fogyasztóvédelmi központok honlapjait. E vizsgálat ajánlásainak végrehajtása jelenleg van folyamatban minden központnál. — Pályázati felhívások. Pályázati felhívások, valamint 4 konkrét szolgáltatások nyújtására vonatkozó felhívás közzétételére került sor. — Európai iskolák diáknaptára. Az Európa Naptár gimnazistáknak szóló olyan diáknaptár, mely a házi feladatok és egyéb, iskolával kapcsolatos feljegyzések vezetésére szolgál. A Bizottság számos főigazgatósága és egyéb uniós intézmények is nyújtanak tartalmi és pénzügyi hozzájárulást. 2010 során keretmegállapodás jött létre a „Generation Europe” alapítvánnyal mint szerződtetett vállalkozóval az Európa Naptár és tanári útmutató 2011/2012-es kiadásának összeállítására, kinyomtatására és terjesztésére. A keretmegállapodás irányítójaként az Ügynökség koordinálta és monitorozta a projekt végrehajtását: a Bizottság különböző főigazgatóságai és a Gazdasági és Szociális Bizottság 21 szerződését hagyta jóvá. — DOLCETA. Egy keretszerződés megkötését követően az Ügynökség aláírta az első egyedi szerződést arról, hogy a Dolceta honlapját egy új vállalkozó veszi át. A „fogyasztóvédelmi oktatásra, tájékoztatásra és kapacitásfejlesztésre” irányuló külső értékelés eredményeinek figyelembevételével két további ajánlatkérést bocsátott ki. Ezek a meglévő honlap fenntartására és üzemeltetésére, valamint a tanári sarok fejlesztésére irányulnak. — Fogyasztói piacokkal kapcsolatos tanulmányok. A fogyasztói piacok tanulmányozására vonatkozó keretmegállapodás alapján két egyedi szerződés került megkötésre. Azzal a céllal, hogy feltárja, nyomon kövesse és felmérje, melyek a fogyasztók érdekei a belső piacon, az Ügynökség adatgyűjtési célú szerződést kötött egy 27 tagállamban 51 fogyasztói piacot érintő átfogó piaci felmérés elkészítésére. — Tájékoztató kampány a fogyasztók jogairól Romániában: 2011-ben az Ügynökség három szerződést kötött a fogyasztók jogairól Romániában megrendezendő tájékoztató kampány megtartására. A kampány a tervek szerint 2012 tavaszán indul. — 2011-ben az Ügynökség öt keretszerződést kötött a fogyasztói magatartás vizsgálatának céljával. Két tanulmányokra vonatkozó felhívást tett közzé az Egészség- és Fogyasztóügyi Főigazgatóság (DG SANCO), illetve a Jogérvényesülési Főigazgatóság (DG JUST). 2.3. Az élelmiszer-biztonsági képzésre vonatkozó BTSF program munkaterve — Az Egészség- és Fogyasztóügyi Főigazgatóság által az Ügynökség hatáskörébe utalt, a 2007. és 2008. évi pályázatok eredményeként kiválasztott projektekkel kapcsolatos, valamint a 2009. évi pályázat során odaítélt szerződések monitorozása. A DG SANCO-val kötött megállapodás értelmében a főigazgatóság egy 6 – a BTSF program keretében megkötött – szerződésből álló csomagot utalt az Ügynökség hatáskörébe. Az Ügynökség nyomon követte a 2009-ben kiírt pályázat eredményeként odaítélt 7 új szerződésben meghatározott programok alakulását. — 2011 folyamán az Ügynökség szinte teljesen átvette a DG SANCO-tól a BTSF kezdeményezés végrehajtását. A Bizottság által 2008-ban és 2009-ben kötött valamennyi szerződést időben hajtották végre, és azok kiváló értékelési pontszámokat kaptak a résztvevőktől. — A 2011-es év folyamán Unió-szerte csaknem 6 000 résztvevő, többnyire tagállami tisztviselő részesült képzésben 133 különböző továbbképzés vagy munkaértekezlet alkalmával. — A 2009. évi, illetve a 2010. évi pályázat során odaítélt szerződések (7, illetve 15 szerződés) monitorozása. — A 2011. évi pályázatok kiírása és odaítélése. 3. A közegészségügyi programmal, a fogyasztóvédelmi programmal, a BTSF programból finanszírozott projektekkel, illetve a végrehajtó ügynökség 2011. évi tevékenységeivel kapcsolatos információk összeállítása és terjesztése.